Bakgrunnen for etableringen av YSK, da kalt TAF, var å legge til rette for at «skoleflinke» elever i økt grad skulle velge utdannelse innen yrkesfagene. Tilbudene innen bygg og anlegg, TIP (mekanisk) og elektro er spesielt rettet mot videre ingeniørutdanning, mens TAF-løpet innen helse-og sosialfag kvalifiserer for høgskole og universitetsstudier innen medisin.